b'\n_START_ARTICLE_\nAkonapi\n_START_PARAGRAPH_\nAkonapi (Akhonapi, Ahkonapi, Akovini), narod iz pri\xc4\x8da Delaware Indijanaca koji se spominje u Walam Olumu, i sa kojima su se Delawarci borili tijekom svojih migracija. Brinton ih identificira sa Akovinima iz iste tradicije, i smatra da su \xc5\xbeivjeli sjeverno od rijeke Ohio u Ohaju ili Indiani. Akovini bi, nadalje prema Brintonu, odgovarali sa Sinako, a Towakon s Towako koji su identificirani kao Ottawe. Ove identifikacije su po Hodgeu korektne jer se zna da me\xc4\x91u Ottawa Indijancima postoji grupa koja je poznata kao Sinago.'